পিয়ং ইয়াং
পিয়ং ইয়াং (কোরীয় ভাষায়: 평양) পূর্ব এশিয়ার রাষ্ট্র উত্তর কোরিয়ার রাজধানী শহর। প্রাদেশিক মর্যাদাবিশিষ্ট এই শহরটি কোরীয় উপদ্বীপের উত্তরভাগে অবস্থিত উত্তর কোরিয়া দেশটির পশ্চিম-মধ্য অংশে, তায়েদোং নদীর তীরে, কোরীয় উপসাগর (পীত সাগর) থেকে মূল ভূখণ্ডের ৪৮ কিলোমিটার অভ্যন্তরে একটি সমতল ভূমির উপরে অবস্থিত। শহরটি এখান থেকে উত্তর ও পূর্ব দিকে অনুচ্চ কিছু পর্বতমালার দিকে বিস্তৃত হয়েছে।
দক্ষিণ কোরিয়া–বাংলাদেশ সম্পর্ক
দক্ষিণ কোরিয়া–বাংলাদেশ সম্পর্ক হল দক্ষিণ কোরিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। বাংলাদেশ সেইসকল দেশের একটি, যারা কিনা উভয় কোরিয়ার সাথে কূটনৈতিক সম্পর্ক বজায় আছে। ১৯৭৩ সালে ডেমোক্রেটিক পিপলস রিপাবলিক অফ কোরিয়া (উত্তর কোরিয়া) সঙ্গে সরকারিভাবে কূটনৈতিক সম্পর্ক স্থাপিত হয়। ১৯৭৫ সালে, দক্ষিণ কোরিয়া রাজধানী ঢাকায় তার দূতাবাস খোলে।